ད་ལྟའི་འཛམ་གླིང་འདི་གདོད་མ་ཉིད་ནས་གངས་རི་དང༌།ལྗཽན་ཤིང༌།རྒྱ་མཚོ་སོགས་མཛེས་སྡུག་གི་བཀོད་པ་ཀུན་རང་ཆས་སུ་གྲུབ་པ་ཞིག་མིན།ཐོག་མར་འཛམ་གླིང་འདི་རླངས་གཟུགས་ཀྱི་སྤྲིན་གྱིས་ཁྱབ་ཅིང་བརླན་གཤེར་མེད་པའི་གོ་ལ་ཞིག་ཡིན།དེ་ནས་མི་ལོ་བྱེ་བ་༤ལྷག་ཙམ་གྱི་རིང་འགྱུར་བ་ཧ་ཅང་ཆེན་པོ་ཕྱིན་ཡོད།འཇིག་རྟེན་ཐོག་མི་རྣམས་ཀྱིས་རང་ཉིད་ཀྱི་འཚོ་ཐབས་དང་འབྲེལ་ཏེ་སའི་གོ་ལ་འདི་ལ་ལྟ་ཚུལ་མི་འདྲ་བ་དུ་མ་ཞིག་ཡོད་པ་རེད།དཔེར་ན།ཞིང་པ་ལྟ་བུར་མཚོན་ན།ས་གཞི་འདི་ཆུ་ལུད་ཕུན་སུམ་ཚོགས་པའི་ས་ཞིང་འདེབས་ལས་བྱེད་པའི་གཞི་ལྟ་བུར་མཐོང་ཞིང་གཉན་པ་ཚོས་མཐའ་མེད་པའི་ཆུའི་ཁམས་ཤིག་ཏུ་མཐོང་གིན་ཡོད་པ་ལྟར་རེད།སྔོན་དུས་ས་གཞི་རིལ་མོའི་གསང་བ་དཔྱིས་ཕྱིན་པ་མི་ཤེས་པའི་གང་ཟག་འགའ་རེས་ས་གཞི་འདི་རྦད་དེ་ཟླུམ་པོ་ཡིན་པའི་ཁས་ལེན་བྱས།འོན་ཀྱང་དེང་དུས་ཚན་རིག་པས་འདི་རྦད་དེ་ཟླུམ་པོ་མིན་ཟེར།རྒྱུ་མཚན་ནི།ས་གཞིའི་ལྷོ་བྱང་གི་སྣེ་མོ་གཉིས་ཕྲན་བུ་ལེབ་ལེབ་ལྟ་བུར་གྲུབ་ཡོད་པ་དང༌།ས་གཞིའི་ལྷོ་སྣེ་ནས་བྱང་སྣེའི་བར་གྱི་རིང་ཚད་དེ་སའི་གོ་ལའི་སྐེད་ཐིག་ལས་ཐུང་བ་ཡོད།